Der fjellbeite var tilgjengelig var setring vanlig. Det betydde at dyra, særlig melkekuer, i sommersesongen beitet i fjellet, ofte langt unna gården. På setra holdt budeia til og foredlet melk til mer holdbare varer som smør og ost. En gård kunne ha flere setrer slik at de lå i ulike klimasoner og måtte brukes i en bestemt rekkefølge. Navn som Vårsetra og Fjellsetra er avledet fra dette.